Kære Bolius


Vi bor i et bjælkehus. Vi malede det sidste sommer med en grå vandbaseret Pinotex maling og kan se, at malingen bobler op flere steder (se vedhæftede billede). 


Spørgsmål: Hvad anbefaler I, at vi gør med disse bobler af maling, så man får det pæneste holdbare resultat? Og hvordan forhindrer man, at det sker igen næste gang, vi maler?


Håber på snarlig svar


Med venlig hilsen Jann


Luftbobler i maling på nymalet facade - hvordan forhindrer vi det?
Hej med jer


Der kan være tale om forskellige årsager, men den væsentligste og mest nærliggende årsag er angiveligt, at der er tale om en ikke diffusionsåben maling.


Det fremgår af de store bløde buler, som bedst kan beskrives som en oppustet ballon. 


Fugten i træet fordamper, og danner et “damptryk” inde bag ved malingen, som “puster ballonen op”, om man så må sige.


Det er lidt dårligt nyt, for så er der jo tale om en reelt forkert maling, hvor udbedringen er at få malingen slebet af...


Mindre udbedringer kan måske også gøre det med at slibe de bulede/boblede områder ned, og male på ny.


Jeg ville nok personligt tage billedet med ned til den forhandler, hvor I købt malingen, og spørge om det virkelig kan være rigtigt.


Held og lykke med det.  
  
Læs mere om [Maling udendørs](https://www.bolius.dk/maling-udendoers/)

